Air Austral
Air Austral — shtab-kvartirasi Sen-Deni (Reyunion) shahrida joylashgan Fransuz aviakompaniyasi boʻlib, Reyuniondan Fransiya, Janubiy Afrika, Avstraliya, Yangi Kaledoniya va Hind Okeani qirgʻoqlarida joylashgan mamlakatlarga muntazam yoʻlovchi tashishni amalga oshiradi. Aviakompaniyaning asosiy aeroporti va uning asosiy tranziti (hub) Sen- Denidagi Rolan Garros nomidagi aeroporti hisoblanadi. 2012-yilda kompaniyada 900 kishi ishlagan. Air Austral xalqaro havo transporti assotsiatsiyasining toʻliq aʼzosi hisoblanadi.